Gianluigi Buffon kang duwé nama paraban seuperman lair ing Carrara, Italia tanggal 28 Januari 1978. Buffon main dados kiper wonten ing klub Juventus lan Tim Nasional Italia. Piyambakipun Miwiti debutipun nalika yuswa 17 taun wonten ing klub Parma nalika main lawan AC Milan.
Prestasi ingkang saé piyambak saking Buffon inggih punika nalika piyambakipun dados juara donya 2006. Buffon asring dipunsebat dados salah satunggal kiper ingkang saé piyambak wonten ing donya. Salah satunggaling bebungah ingkang dipunsabet déning piyambakipun inggih punika gelar Kiper ingkang saé piyambak Serie A kaping 8.

Profil 
Lair saking kulawarga ingkang latar belakangipun ulah raga Maria Stella inggih punika ibunipun minangka satunggaling atlet lempar cakram lan Bapakipun inggih punika Adriano Buffon minangka atlet angkat wesi. Buffon punika putra pembarep saking tingang sadulur. Rayinipun inggih punika Veronica lan Guendalina ingkang gadhah profesi dados atlet voli. Paklikipun Buffon Angelo Masocco inggih gadhah pakaryan minangka atlet basket. Satunggaling kiper legendaris saking Italia Lorenzo Buffon uga taksih gadhah paseduluran kaliyan mbah kakungipun Gianluigi Buffon. Buffon gadah sisihan wanudya saking Ceko inggih punika Alena Šeredová. Buffon lan Alena sampun kanugrahan lare kalih inggih punika Louis Thomas (lair 28 Dhésèmber 2007) lan David Lee (lair 31 Oktober 2009). Putra nomer satunggal saking Buffon dipunparingi nama "Thomas" amarga Buffon gadhah idola inggih punika Thomas N'Kono.

Kareir Klub

AC Parma 
Buffon miwiti kariéripun wonten ing akademi bal-balan klub AC Parma taun 1991 nalika yuswanipun 15 taun. Buffon lulus saking tim junior taun 1995 nalika taksih yuswa 19 taun. Buffon lajeng miwiti debutipun wonten Serie A nalika Parma lawan AC Milan tanggal 19 Novèmber 1995, lan wonten tetandhingan punika Parma saged nahan imbang Milan kanthi skor 0-0. Buffon lajeng angsal kesempatan malih kanggo main. Nalika taun 1996 Buffon resmi dados kiper utama Parma, nalika dados kiper utama, pelatih kiper wonten ing klub Parma inggih punika Louie P kang uga dados kiper legendaris saking klub Parma. Buffon lajeng main langkung saking 200 tetandhingan, lan wonten ing mangsa kaping sekawanipun inggih punika nalika mangsa 1998-1999, piyambakipun saged mbekta Parma dados juwara Piala UEFA lan Coppa Italia. Mangsa 2000-01 dados mangsa ingkang pungkasan Buffon wonten ing Klub Parma. Kathah gosip ingkang nyebataken bilih Buffon dados inceran saking klub-klub Italia. Gosip ingkang paling santer inggih punika Buffon dipunminati déning klub ingkang dados juara bertahan Liga Italia inggih punika klub AS Roma. Kabar punika lajeng dipunbantah déning pihak saking klub Roma ingkang mendhet Ivan Pelizzoli saking Atalanta. Buffon piyambak boten nanggepi gosip ingkang sampun sumebar kanthi temen, lan Buffon banjur ngucap:  Klub saking Kutha Turin, Juventus lajeng rikat-rikat mundhut Buffon kang dados satunggal paket kaliyan Lilian Thuram. Regi transfer Buffon piyambak nalika jaman samanten inggih punika £32,6 yuta ingkang ndamel piyambakipun dados kiper paling awis. Minangka pérangan saking transferipun, Juventus lajeng maringaken Jonathan Bachini kanggé klub Parma.

Juventus FC (2001-2018 lan 2019-saiki) 
Gianluigi Buffon dados salah satunggaling juru main ingkang dipunpundhut Juventus saking klub Parma wonten ing mangsa kompetisi 2001-02 sesarengan kaliyan kanca satunggal timipun Lilian Thuram lan uga glandhang saking klub SS Lazio Pavel Nedved. Juventus piyambak saged ngrawuhaken arto seger sasampunipun nglego bintangipun Zinedine Zidane menyang klub Real Madrid. Juventus lajeng ngrawuhake Marcello Lippi malih sasampunipun Carlo Ancelotti dipunpecat amargi piyambakipun gagal mbekta Juventus dados juara Serie A. Mangsa ingkang kapisan wonten ing klub Juventus, Buffon sampun saged dados kiper utama lan uga dados starting eleven. Piyambakipun sampun tampil kaping 45 tetandhingan resmi. Buffon lajeng saged mbekta Juventus dados juwara Serie A. Wonten ing mangsa 2002-03, Buffon tampil wonten ing 47 laga resmi lan sapisan malih saged ndadosake Juventus juwara Serie A. Piyambakipun uga saged mbekta Juventus wonten ing final Liga Champions ingkang dipungelar wonten ing Stadion Old Trafford, Inggris. Saking prestasinipun kala wau, Buffon lajeng pikantuk kanugrahan UEFA Most Valuable Player nalika taun 2003 lan uga gelar minangka Kiper ingkang saé piyambak wonten ing donya. Mangsa 2003-04, Buffon tampil wonten ing 38 laga, nanging nalika taun punika Juventus gagal anggoné dados juwara Serie A. Piyambakipun uga pikantuk kanugrahan sanèsipun, inggih punika kalebu wonten ing Pratélan 125 Pesepakbola Aktif Paling Sae versi legenda bal-balan Brasil nalika taun 2004, Pele. Lajeng wonten ing mangsa 2004-05, Buffon uga saged dados salah satunggaling bintang ingkang saged mbekta Juventus dados juwara Serie A saking asuhan pelatih Fabio Capello.
Nalika sasi Agustus 2005, Buffon ngalami kacilakan nalika ngadhepi AC Milan wonten ing ajang pra mangsa Luigi Berlusconi Trophy.<ref name="trof">Piyambakipun tabrakan kaliyan Kaka. Buffon lajeng divonis cedhera dislokasi bahu lan kedah nglakokaké operasi..

Karier internasional 

Gianluigi Buffon miwiti debutipun kanggé tim nasional bal-balan Italia nalika tanggal 29 Oktober 1997. Debutipun Buffon wonten timnas inggih punika kanggé nggantos kiper utama Gianluca Pagliuca ingkang ngalami cedera nalika badhé nglampahi laga play off Piala Donya 1998 nglawan tim nasional bal-balan Ruslan. Yuswanipun nalika nglampahi debutipun wonten ing timnas nalika taun 1997 inggih punika nembé 19 taun. Piyambakipun uga kalebu wonten ing pratélan 23 juru main ingkang dipunbekta pelatih kanggé Piala Donya 1998, nanging piyambakipun dèrèng pikantuk kesempatan kanggé main. Buffon uga kalebu anggota tim Italia wonten ing Olimpiade Atlanta 1996, Piala Donya 2002, lan Euro 2004. Buffon sajatosipun uga dados pilihan utama Dino Zoff kanggé kiper wonten ing Piala Éropa 2000, nanging 8 dina saderengipun kompetisi dipunwiwiti, astanipun cedera ingkang ndadosaken piyambakipun kedah digantos déning Francesco Toldo.
Sakdawanipun putaran final Piala Donya 2006 ing Jerman, Buffon saged tampil kanthi maksimal lan piyabakipun namung kebobolan 2 gol lan uga kacathet kaping 5 nglakokaken clean sheet. Cathetan sanèsipun saking Buffon wonten ing PD 2006 inggih punika piyambakipun saged boten kebobolan sakdawane 453 menit. Buffon kebobolan kaping kalih nalika jaman samanten inggih punika saking gol bunuh diri Cristian Zaccardo nalika ngadhepi tim nasional bal-balan Amérikah Sarékat lan gol penalti saking Zinedine Zidane nalika wonten ing final. Buffon uga dados pahlawan wonten ing final PD 2006, nalikanipun saged menangaken wnten ing drama adu pinalti. Buffon saged nahan tendangan saking David Trezeguet lan saking penaltinipun Fabio Grosso, Italia saged dados juwara Piala Donya 2006. Saking prestasinipun kala wau, Buffon lajeng pikanthuk kanugrahan Lev Yashin.
Nalika Euro 2008, Gianluigi Buffon dados kapten timnas nggantos Fabio Cannavaro ingkang mundur saking turnamen amarga cedera. Wonten ing tetandhingan penyisihan grup lawan tim nasional bal-balan Rumania tanggal 13 Juni, Buffon sukses nahan pinalti saking Adrian Mutu. Buffon uga saged tampil luar biyasa nalika lawan Perancis wonten ing tetandhingan pungkasan grup.
Tanggal 14 Juni 2010 wonten ing Piala Donya 2010, Buffon diganti nalika babak pisanan sasampunipun Italia namung imbang lawan tim nasional bal-balan Paraguay ing Grup F. Alasan digantosipun Buffon inggih punika amarga piyambakipun cedera urat syarafipun kambuh lan Italia uga gagal wonten ing PD 2010.

Kiper Paling Apik Abad 21 
Gianluigi Buffon pikantuk pangalembana minangka kiper ingkang saé piyambak sadonya ing abad 21 déning Federasi Bal-balan Sajarah lan Statistik Internasional (IFFHS). IFFHS ngempalaken data saking saeindhenging donya, ngantos pungkasanipun Buffon pikantuk poin ingkang kathah piyambak saéngga panjenenganipun pikantuk predhikat kiper ingkang saé piyambak sadonya. Panjenenganipun ngoleksi 199 poin.

Data Karier

Klub 
Data statistik saking Buffon wonten ing klub Parma lan Juventus:

International 
Dhata statistik Buffon wonten ing tim nasional bal-balan Italia:

|-
|1997||1||0
|-
|1998||3||0
|-
|1999||8||0
|-
|2000||4||0
|-
|2001||7||0
|-
|2002||12||0
|-
|2003||7||0
|-
|2004||12||0
|-
|2005||3||0
|-
|2006||15||0
|-
|2007||8||0
|-
|2008||9||0
|-
|2009||11||0
|-
|2010||2||0
|-
|2011||6||0
|-
!Total||108||0
|}

Gelar

Klub 

Parma
 UEFA Cup (1): 1998–99
 Coppa Italia (1): 1998–99
 Supercoppa Italiana: 1999

Juventus
 Serie A (2): 2001–02, 2002–03
 Serie B (1): 2006–07
 Supercoppa Italiana (2): 2002, 2003

Internasional 

Italia U21
 UEFA Under-21 European Championship (1): 1996

Italia
 FIFA Word Cup (1): 2006

Pribadi 

 Bravo Award: 1999
 Best European Goalkeeper: 2003
 UEFA Champions League Most Valuable Player: 2003
 UEFA Club Football Awards Best Goalkeeper: 2003
 FIFA 100
 Yashin Award: 2006
 2006 FIFA World Cup All-Star Team
 European Footballer of the Year (Silver Ball): 2006
 Serie A Goalkeeper of the Year: 1999, 2001, 2002, 2003, 2004, 2005, 2006, 2008
 UEFA Team of the Year: 2003, 2004, 2006
 UEFA Euro Team of the Tournament: 2008
 FIFPro World XI: 2006, 2007
 IFFHS World's Best Goalkeeper: 2003, 2004, 2006, 2007
 UEFA Euro 2008 Team of the Tournament
 IFFHS Goalkeeper of the Decade

Pranala njawi 

 Official website  
 Gianluigi Buffon Player Profile and Stats  at Footbalistic
 
 Profile  on Juventus's official website
 ESPN Profile

Cathetan suku 

Lair 1978
Wong urip
Pamain bal-balan Itali
Pamain Bèker Donya FIFA 2010
Pamain Bèker Éropa UEFA 2012
Pamain Bèker Donya FIFA 2014
Pamain Bèker Éropa UEFA 2016
Pamain njuwarani Bèker Donya FIFA
Pamain Juventus FC